**2021. gada Līvānu novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Līvānu novada domē tika ievēlēti 15 deputāti. Vēlēšanās piedalijās 4 kandidātu saraksti, kas kopā sastāveja no 53 kandidātiem.

Vēlēšanu norise
---------------

Līvānu novadā atradās 8 vēlēšanu iecirkņi. Jersikas pagastā varēja nobalsot Jersikas Tautas namā, Līvānu pilsētā varēja nobalsot Līvānu novada kultūras centrā, J. Graubiņa Līvānu Mūzikas un mākslas skolā un Multifunkcionālajā jaunatnes iniciatīvu centrā "Kvartāls", Rožupes pagastā varēja nobalsot Rožupes Kultūras namā, Rudzātu pagastā varēja nobalsot Rudzātu pagasta bibliotēkā, Sutru pagastā varēja nobalsot Sutru pagasta pārvaldē, kas bija vienīgā vieta novadā, kur nebija iespējams piekļūt cilvēkiem ar kustību traucējumiem, bet Turku pagastā varēja nobalsot Turku pagasta pārvaldē.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma" 2021. gada 16. aprīlī tika pārraidīts sižets par Līvānu novadu, kurā tika aptaujāti novada iedzīvotāji. Kā lielākās problēmās iedzīvotāji norādīja grants ceļu slikto stāvokli, kā arī lielo sociālekonomisko un infrastruktūras kvalitātes atšķirību starp Līvānu pilsētu un pārējo novadu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Līvānu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Līvānu novada administratīvajā teritorijā 90 dienas pirms vēlēšanu dienas, vai kuriem Līvānu administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Zaļo un Zemnieku savienība | 12 | Kaspars Stikāns | 519 | 16,83% | 2 |
| 2 | Saskaņa | 13 | Andrejs Bondarevs | 343 | 11,12% | 2 |
| 3 | Latvijas Reģionu apvienība | 10 | Valdis Labinskis | 327 | 10,60% | 2 |
| 4 | Latvijas attīstībai | 18 | Andris Vaivods | 1865 | 60,47% | 9 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Andris Vaivods | Latvijas attīstībai |
| 2 | Gatis Pastars |
| 3 | Ginta Kraukle |
| 4 | Pēteris Romanovskis |
| 5 | Jānis Magdaļenoks |
| 6 | Ināra Kalvāne |
| 7 | Mārīte Vilcāne |
| 8 | Dace Jankovska |
| 9 | Sanita Pinupe |
| 10 | Jānis Klaužs | Zaļo un zemnieku savienība |
| 11 | Kaspars Stikāns |
| 12 | Andrejs Bondarevs | Saskaņa |
| 13 | Ivans Matrosovs |
| 14 | Valdis Labinskis | Latvijas Reģionu apvienība |
| 15 | Maija Spūle |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «Apstiprina Līvānu novada vēlēšanu iecirkņus». Līvānu novads. 2021. gada 2. martā. Skatīts: 2021. gada 14. aprīlī.
3. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
4. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
5. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
6. ↑  Dace Stirāne. ««Tautas panorāma»: Alūksnes novadā bažas par darbavietām un sāpe par neuzcelto sporta centru». *lsm.lv* (LSM), 2021. gada 15. aprīlī. Skatīts: 2021. gada 15. aprīlī.
7. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
8. ↑  Latvijas attīstībai, aplūkots 2023. gada 22. februārī
9. ↑  Zaļo un zemnieku savienība, aplūkots 2023. gada 22. februārī
10. ↑  Saskaņa, aplūkots 2023. gada 22. februārī
11. ↑  Latvijas Reģionu apvienība, aplūkots 2023. gada 22. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |

|  |  |  |  |
| --- | --- | --- | --- |
| 

| * s
* d
* l
Līvānu novada domes vēlēšanas |
| --- |
|  |
| 
* 2001
* 2005
* 2009
* 2013
* 2017
* 2021

 |

 |